Document ID: 32001R0977

Kommissionens forordning (EF) nr. 977/2001
af 18. maj 2001
om ændring af forordning (EF) nr. 702/2001 og om forhøjelse til 144636 tons af den løbende licitation med henblik på videresalg på det indre marked af blød hvede som det svenske interventionsorgan ligger inde med
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1766/92 af 30. juni 1992 om den fælles markedsordning for korn(1), senest ændret ved forordning (EF) nr. 1666/2000(2), særlig artikel 5, og
ud fra følgende betragtninger:
(1) Procedurerne og betingelserne for salg af korn fra interventionsorganerne er fastsat ved Kommissionens forordning (EØF) nr. 2131/93(3), senest ændret ved forordning (EF) nr. 1630/2000(4).
(2) Ved Kommissionens forordning (EF) nr. 702/2001(5), blev der åbnet en løbende licitation med henblik på videresalg på det indre marked af 47000 tons blød hvede som det svenske interventionsorgan ligger inde med.
(3) Den nuværende markedssituation er gunstig for en forøgelse af den mængde, der udbydes til salg på det indre marked, til 144636 tons blød hvede, som det svenske interventionsorgan ligger inde med.
(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 702/2001 foretages følgende ændringer:
1) I artikel 1 ændres "47000 tons blød hvede" til "144636 tons blød hvede".
2) Artikel 2, stk. 2, affattes således: "2. Fristen for indgivelse af bud til den sidste dellicitation udløber den 27. juni 2001."
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. maj 2001.

Labels: 3
15
17
18